Masovne grobnice u Zvorniku
Od augusta 1996. do marta 2016, na području općine Zvornik izvršeno je 207 ekshumacija, od čega se u 114 slučajeva radilo o masovnim grobnicama. U samo 27 slučajeva radilo se o primarnim grobnicama. Ekshumirano je 9.786 žrtava, od čega 4.997 na širem području Kamenice, na području poznatom kao "Dolina grobnica". U masovne grobnice su, osim Zvorničana, bacana i tijela pobijenih Bošnjaka iz cijelog Podrinja. Najviše grobnica pripremljeno je prilikom izvršenja genocida u i oko srebreničke enklave u julu 1995. Ekshumacije su vršili istraživači Međunarodnog krivičnog suda za bivšu Jugoslaviju, Državne komisije za traženje nestalih osoba, Federalne komisije za nestale osobe i Komisije za nestale Republike Srpske.